Buy Simply Herbal Kamya Kesh Best Hair Growth Oil Online @ Lowest Price India
SimplyHerbal Kamya Kesh Advanced Herbs Therapeutic Oil (Stops Hair Fall, Regrows Hair & Remove Dandruff Permanently) 100ml (2 Bottles)
Product Code: SHKKO002 Aspen mag sy babakos verkoop | Netwerk24
Deur Hanlie Stadler 21 Februarie 2019 11:57
Die verkryging van babaformulemelk soos S-26 en Infacare deur die Franse maatskappy wat ook Parmalat besit, het nog ’n tree gevorder.
Aspen Pharmacare verkoop sy babakosafdeling.
Die Mededingingskommissie het aanbeveel dat die verkryging van Aspen Pharmacare se babakosafdeling deur Lactalis sonder voorwaardes goedgekeur word.
Aspen het in September aangekondig Lactalis het €739,8 miljoen vir sy babakosafdeling aangebied.
Die kommissie het bevind dis onwaarskynlik dat die voorgestelde samesmelting mededinging in die suiwelmark of in die mark vir babakos sal verminder.
Daar is ook nie probleme met openbare belang of indiensneming met die transaksie nie. Aspen het voorheen gesê alle werknemers van sy babakosadeling gaan ná die transaksie vir Lactalis werk. Dit sluit in werkers by Aspen se Clayville-fabriek, waar Infacare vervaardig word. Aspen gaan ’n deel van die geld gebruik om sy gesamentlike vennote in Nieu-Seeland, waar S-26 vervaardig word, uit te koop.
Aspen wil voortaan op sy kernsake – farmaseutiese middels – fokus. Aspen vervaardig en versprei onder meer middels teen hoë bloeddruk en bloedklonte, vir narkose en chemoterapie.
Die transaksie moet deur mededingingsowerhede in Mexiko goedgekeur word, asook deur die Reserwebank, wat die uitvloei van kapitaal moet magtig. Nieu-Seeland en Australië moet ook magtiging gee vir die uitkoop van Aspen se vennote in daardie lande.
Aspen se aandeelprys het sedert die aankondiging van die transaksie in September byna gehalveer tot R143,79. Baie ontleders was bekommerd oor die disinvestering, maar daar was ook vrae oor Aspen se halfjaarresultate, veral die groep se skuldvlakke.